
DR 31.10.2011 147 

 
Kita pun telah memaklumkan, pihak kita pun telah maklum bahawa pihak 

Suruhanjaya Persaingan akan menyiasat perkara ini. Seperti yang kita tahu 
Suruhanjaya Persaingan telah pun diwujudkan dan dipengerusikan oleh seorang yang 
saya kira seorang yang mempunyai integriti yang tinggi iaitu Tan Sri Siti Norma, bekas 
hakim.   

Seperti yang kita tahu bahawa Suruhanjaya Persaingan ini adalah satu badan 
bebas dan tidak dikuasai oleh kerajaan dari segi keputusannya. Saya difahamkan kes 
Firefly, MAS, AirAsia dan sebagainya merupakan satu kes yang akan mereka kaji 
selepas perjanjian di antara ketiga-tiga syarikat ini dimuktamadkan pada November 
2011.   

Tuan Mohd. Yusmadi bin Mohd. Yusoff [Balik Pulau]: [Bangun] 

Dato’ Sri Ismail Sabri bin Yaakob: Sekejap. Ingin saya maklumkan bahawa 
di dalam Akta Persaingan penggabungan tidak dilarang. Bermakna merger dan 
sebagainya dengan izin, tidak merupakan suatu yang dilarang di bawah akta ini.  Akan 
tetapi jikalau merger itu boleh mewujudkan anti persaingan, maka ianya tertakluk di 
bawah akta ini.   

Tuan Mohd. Yusmadi bin Mohd. Yusoff [Balik Pulau]: Yang Berhormat 
Menteri, sedikit Yang Berhormat Menteri. Memandangkan ini melibatkan satu industri 
khusus iaitu aviation industry. Saya difahamkan Pekan dalam proses untuk 
mengeluarkan satu dasar, aviation policy. Itu saya dimaklumkan oleh Tan Sri Aziz 
Abdul Rahman baru-baru ini kebetulan. Beliau pun katakan baru-baru ini di dalam satu 
forum. Cumanya memandangkan dasar ini belum lagi dikeluarkan dengan khusus, kita 
punya akta ini yang akan mengendalikan khusus isu ini. Seperti Yang Berhormat 
Menteri katakan tadi ialah implikasi dengan izin, mergers and acquisition (M&amp;A) itu 
yang akan dipertikaikan bukannya dengan izin, the exercise of M&amp;A. M&amp;A dibenarkan 
di bawah akta ini. Akan tetapi, Yang Berhormat Menteri bagaimana perkara ini boleh 
dinilai sekiranya dasar ini belum selesai. Jadi saya rasa mungkin Yang Berhormat 
Menteri di atas keprihatinan untuk memastikan Competition Act ini dengan izin dapat 
dilaksanakan, saya rasa perkara ini perlu ditegaskan agar tidak boleh dilaksanakan 
selagi ada satu dasar yang belum selesai. Mohon penjelasan.   

Dato’ Sri Ismail Sabri bin Yaakob: Seperti yang saya sebutkan tadi bahawa 
kita tidak boleh menyekat mergers and acquisition tadi. Percantuman atau pun 
penggabungan tidak dilarang di bawah mana-mana akta. Jadi, atas sifat itu kita tidak 
boleh menyekat penggabungan tersebut. Tidak ada satu akta yang boleh menyekat 
penggabungan tersebut.   

Kita akan lihat adalah adakah dengan penggabungan tersebut ianya akan 
mewujudkan satu anti persaingan. Misalnya selepas diwujudkan itu entitinya menjadi 
satu dan akhirnya kerana monopoli tersebut maka mereka boleh melakukan apa 
sahaja, penyalahgunaan kerana mereka memonopoli dari segi penerbangan, soal tiket 
dan sebagainya. Akan tetapi ini adalah satu perkara yang di luar bidang kuasa 
kementerian sendiri untuk campur tangan.   

Ini kerana seperti yang sudah beritahu bahawa Suruhanjaya Persaingan 
adalah satu badan yang bebas yang mempunyai kuasa mutlak untuk membuat 
keputusan. Jadi tidak boleh saya sebagai Menteri mengarahkan dan sebagainya.  
Kalau ada arahan daripada saya sudah dianggap sebagai campur tangan kerajaan di 
dalam perkara ini. Walau bagaimanapun, saya dimaklumkan bahawa perkara ini 
memang di dalam perhatian mereka. Insya-Allah mereka akan dapat menjalankan 
siasatan dengan baik, adil dan sebagainya.   

Tuan Mohd. Yusmadi bin Mohd. Yusoff [Balik Pulau]: Yang Berhormat 
Menteri, sedikit sahaja.  Saya mengalu-alukan pembentukan commission ini tetapi saya 
tidak membayangkan dan mungkin Yang Berhormat Menteri boleh jelaskan 
mungkinkan wujud di dalam Malaysia satu hari nanti contohnya ketika mana di Amerika 
Microsoft dikatakan telah menyalahi Antitrust Law sehingga dilantik David Boyer 
sebagai special prosecutor untuk mendakwa.   

Inilah antara tugas-tugasnya sekiranya ada satu badan walaupun sebesar 
Microsoft. Sekiranya di Malaysia mungkin sebesar Telekom dan sebagainya mungkin 
akan dilantik dan kerajaan punya komitmen untuk mendakwa sehingga ke tahap itu.  

 



Kita pun telah memaklumkan, pihak kita pun telah maklum bahawa pihak. Suruhanjaya Persaingan akan menyiasat perkara ini. Seperti yang kita tahu Suruhanjaya Persaingan telah pun diwujudkan dan dipengerusikan oleh seorang yang saya kira seorang yang mempunyai integriti yang tinggi iaitu Tan Sri Siti Norma, bekas hakim. Seperti yang kita tahu bahawa Suruhanjaya Persaingan ini adalah satu badan bebas dan tidak dikuasai oleh kerajaan dari segi keputusannya. Saya difahamkan kes Firefly, MAS, AirAsia dan sebagainya merupakan satu kes yang akan mereka kaji selepas perjanjian di antara ketiga-tiga syarikat ini dimuktamadkan pada November 2011. Tuan Mohd. Yusmadi bin Mohd. Yusoff [Balik Pulau]: [Bangun]. Dato' Sri Ismail Sabri bin Yaakob: Sekejap. Ingin saya maklumkan bahawa di dalam Akta Persaingan penggabungan tidak dilarang. Bermakna merger dan sebagainya dengan izin, tidak merupakan suatu yang dilarang di bawah akta ini. Akan tetapi jikalau merger itu boleh mewujudkan anti persaingan, maka ianya tertakluk di bawah akta ini. Tuan Mohd. Yusmadi bin Mohd. Yusoff [Balik Pulau]: Yang Berhormat Menteri, sedikit Yang Berhormat Menteri. Memandangkan ini melibatkan satu industri khusus iaitu aviation industry. Saya difahamkan Pekan dalam proses untuk mengeluarkan satu dasar, aviation policy. Itu saya dimaklumkan oleh Tan Sri Aziz Abdul Rahman baru-baru ini kebetulan. Beliau pun katakan baru-baru ini di dalam satu forum. Cumanya memandangkan dasar ini belum lagi dikeluarkan dengan khusus, kita punya akta ini yang akan mengendalikan khusus isu ini. Seperti Yang Berhormat Menteri katakan tadi ialah implikasi dengan izin, mergers and acquisition (M&A) itu yang akan dipertikaikan bukannya dengan izin, the exercise of M&A. M&A dibenarkan di bawah akta ini. Akan tetapi, Yang Berhormat Menteri bagaimana perkara ini boleh dinilai sekiranya dasar ini belum selesai. Jadi saya rasa mungkin Yang Berhormat Menteri di atas keprihatinan untuk memastikan Competition Act ini dengan izin dapat dilaksanakan, saya rasa perkara ini perlu ditegaskan agar tidak boleh dilaksanakan selagi ada satu dasar yang belum selesai. Mohon penjelasan. Dato' Sri Ismail Sabri bin Yaakob: Seperti yang saya sebutkan tadi bahawa kita tidak boleh menyekat mergers and acquisition tadi. Percantuman atau pun penggabungan tidak dilarang di bawah mana-mana akta. Jadi, atas sifat itu kita tidak boleh menyekat penggabungan tersebut. Tidak ada satu akta yang boleh menyekat penggabungan tersebut. Kita akan lihat adalah adakah dengan penggabungan tersebut ianya akan mewujudkan satu anti persaingan. Misalnya selepas diwujudkan itu entitinya menjadi satu dan akhirnya kerana monopoli tersebut maka mereka boleh melakukan apa sahaja, penyalahgunaan kerana mereka memonopoli dari segi penerbangan, soal tiket dan sebagainya. Akan tetapi ini adalah satu perkara yang di luar bidang kuasa kementerian sendiri untuk campur tangan. Ini kerana seperti yang sudah beritahu bahawa Suruhanjaya Persaingan adalah satu badan yang bebas yang mempunyai kuasa mutlak untuk membuat keputusan. Jadi tidak boleh saya sebagai Menteri mengarahkan dan sebagainya. Kalau ada arahan daripada saya sudah dianggap sebagai campur tangan kerajaan di dalam perkara ini. Walau bagaimanapun, saya dimaklumkan bahawa perkara ini memang di dalam perhatian mereka. Insya-Allah mereka akan dapat menjalankan siasatan dengan baik, adil dan sebagainya. Tuan Mohd. Yusmadi bin Mohd. Yusoff [Balik Pulau]: Yang Berhormat Menteri, sedikit sahaja. Saya mengalu-alukan pembentukan commission ini tetapi saya tidak membayangkan dan mungkin Yang Berhormat Menteri boleh jelaskan mungkinkan wujud di dalam Malaysia satu hari nanti contohnya ketika mana di Amerika Microsoft dikatakan telah menyalahi Antitrust Law sehingga dilantik David Boyer sebagai special prosecutor untuk mendakwa. Inilah antara tugas-tugasnya sekiranya ada satu badan walaupun sebesar Microsoft. Sekiranya di Malaysia mungkin sebesar Telekom dan sebagainya mungkin akan dilantik dan kerajaan punya komitmen untuk mendakwa sehingga ke tahap itu.